Պատարագի՛ր Աստծուն գոհություն և վճարի՛ր Բարձրյալին քո ուխտերը: Եվ կանչի՛ր Ինձ նեղության օրում, և Ես կազատեմ քեզ, և դու կփառաբանես Ինձ: Սաղմոս 50.14,15 | Word of Life Armenia
Պատարագի՛ր Աստծուն գոհություն և վճարի՛ր Բարձրյալին քո ուխտերը: Եվ կանչի՛ր Ինձ նեղության օրում, և Ես կազատեմ քեզ, և դու կփառաբանես Ինձ: Սաղմոս 50.14,15
Յուրաքանչյուրս, իհարկե, կցանկանայինք, որ Աստված նեղության օրը լսեր մեր աղոթքը և օգներ մեզ, բայց, մինչ այդ, պետք է գոհության պատարագ մատուցենք Տիրոջը, այսինքն՝ ամեն ինչի համար սրտանց գոհանանք Նրանից, և կատարենք մեր ուխտերը:
Սիրելինե՛ր, հիշե՛ք, թե ինչ խոստումներ եք տվել Աստծուն, և կատարե՛ք: Աստվածաշնչում գրված է՝ ավելի լավ է ընդհանրապես ուխտ չանել, քան ուխտածը չկատարել:
Եթե գոհության պատարագ բարձրացնեք Աստծուն և կատարեք ձեր բոլոր ուխտերը, նեղության օրը Տերը կլսի ձեր աղոթքը և կպատասխանի ձեզ: Նա ականջները չի փակի այն մարդու աղոթքից, ով գոհացող սիրտ ունի: Սուրբ գիրքն ասում է, որ Աստված փառաբանում է Իրեն փառաբանողներին: Մտածե՛ք այս խոսքերի մասին: